26.2.13

**לכבוד**

**חברי הלשכה**

**הנדון: הסכם מורי הדרך החדש**

* הסכם מורי הדרך החדש נחתם בין הנהלת הלשכה לבין אגודת מורי הדרך.
* ההסכם החדש מצורף לחוזר זה.
* תוקף ההסכם לשלוש שנים לתקופה 1.3.13 עד 28.2.16.
* כידוע, על עלות יום הדרכה לצורך תמחור נתנו הודעות קודמות במהלך שנת 2012.
* הנהלת הלשכה תקיים מפגש עבודה במחצית חודש מרץ שמטרתו תהיה לענות על השאלות הנוגעות לתשלומי השכר למורי הדרך עפ"י ההסכם החדש.
* מספר הערות לגבי ההסכם:
* ההסכם נועד לתת מענה על שינויים בחוקי עבודה במדינת ישראל ובכללם תיקון 24 לחוק השכר.
* ההסכם קובע ומדגיש סכומים לגבי שכר עבודה ברוטו למורי הדרך.

משכר עבודה זה נגזרת עלות המעביד עפ"י החוק בהתייחסות להפרשות סוציאליות והפרשות מעביד לביטוח לאומי.

* ההסכם מתייחס לתוספת 50% לימי שבת וחג.
* עלות הברוטו ליום עבודה כוללת יום עבודה של 12 שעות עבודה ותוספת של 3.5 שעות גלובליות.
* ניירות עבודה המתייחסים לעלות מעביד לצורך תמחור אינם צריכים לבלבל ולגרום לנקיבת סכומים בנושא שכר העבודה ברוטו שמקבל מורה הדרך.

(על מנת להיות ספציפי, חברי לשכה רבים טענו שעל פי ההסכם הקודם, מורי הדרך התווכחו וציפו לקבל שכר עבודה לפי 200 $ בעוד ששכר העבודה ברוטו היה 168 $).

* בדיקות כלכליות שנעשו במסגרת המו"מ בהתייחסות לגובה השכר והשינויים הריאליים בשכר במהלך 12 שנים האחרונות הכריעו את הכף בעד ההסכם, זאת בצד הצורך להבטיח את חברי הלשכה להיות מכוסים לדרישות שנבעו משינויי חוק.
* אגודת מורי הדרך והנהלת הלשכה פועלים להחלת צו הרחבה על ההסכם.
* הנהלת הלשכה מודה לצוות המו"מ אוני עמיאל, שאנן קראוס, קורט קאופמן ונועם אשד, ולעו"ד נחום פיינברג שייצגו את הלשכה במו"מ.

**אנו מקווים שההאטה בתיירות הנכנסת, האטה לנו עדים בחודשים האחרונים תחליף וכי תקופת ההסכם תלווה בשגשוג של התיירות הנכנסת לישראל והרבה ימי עבודה של מורי הדרך באמצעות חברי הלשכה**.

**ב ב ר כ ה,**

**עמי אתגר**

**מנכ"ל**

העתק: חברי ההנהלה